#### Številka: 03216-10/2013-3

Datum: 13. 1. 2014

**ZAPISNIK**

27. redne seje Odbora za urejanje prostora in urbanizem, ki je bila v ponedeljek 13. 1. 2014 s pričetkom ob 18.00 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Bojan Albreht, Gregor Istenič, Sašo Rink, mag. Maja Simoneti in tajnik odbora Jan Skoberne.

NAVZOČNOST OPRAVIČIL: Mag. Blaž Lokar.

NAVZOČI OSTALI VABLJENI:

Vodja Oddelka za urejanje prostora mag. Mirana Gajškas sodelavci Alenko Pavlin, Barbaro Jovan, iz Oddelka za ravnanje z nepremičninami za vodjo Simono Remih Katja Osolin, iz Oddelka za gospodarske dejavnosti in promet za vodjo Davida Polutnika Peter Skušek in predstavniki izdelovalcev urbanističnih rešitev Mojca Kalan Šabec iz ŠKŠ ARHITEKTI, Nina Bizjak Komatar in Bernarda Bevc Šekoranja iz LUZ, d.d.

Na zasedanju je sklepčnost zagotovilo na začetku 5 članov, nato vseh 6. Manjkal je le en član odbora.

Gradiva so prejeli vsi člani odbora, svetniki že s sklicem 31. seje MS MOL, gradivo je dosegljivo tudi v elektronski obliki na spletnem naslovu:

- <http://www.ljubljana.si/si/mol/mestni-svet/seje/2010-2014/86153/detail.html>

- <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Predsednik odbora, podžupan prof. Janez Koželj, je vodil sejo in dal v razpravo predlagan dnevni red. Ker ni bilo razprave, je bil dan na glasovanje

**PREDLOG SKLEPA:**

**Odbor sprejme dnevni red 27. seje Odbora za urejanje prostora in urbanizem.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**SPREJETI DNEVNI RED:**

1. Potrditev zapisnika 26. redne seje odbora
2. Obravnava dela gradiva in gradiv iz pristojnosti delovnega telesa mestnega sveta za 31. sejo MS MOL sklicana za 20. januar 2014:

 **- 5. a) Predlog Odloka o rebalansu proračuna Mestne občine Ljubljana za leto 2014**

 **- 9. Predlog Odloka o občinskem podrobnem prostorskem načrtu 106 – Kolizej**

**-10. Dopolnjeni osnutek Odloka o občinskem podrobnem prostorskem načrtu 382**

 **Stanovanjska soseska Koseze (del)**

**-11. Dopolnjeni osnutek Odloka o občinskem podrobnem prostorskem načrtu 80 Grad**

 **Bokalce**

1. Pobude in vprašanja

**AD 1**

**POTRDITEV ZAPISNIKA 26. REDNE SEJE ODBORA**

Pripomb na zapisnik ni bilo, zato je bil dan na glasovanje

**PREDLOG SKLEPA:**

**Odbor za urejanje prostora in urbanizem potrdi zapisnik 26. redne seje odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet.

**AD 2**

OBRAVNAVA DELA GRADIVA IN GRADIV IZ PRISTOJNOSTI DELOVNEGA TELESA MESTNEGA SVETA ZA 31. SEJO MS MOL SKLICANA ZA 20. JANUAR 2014:

**k točki 5. a**

**Predlog Odloka o rebalansu proračuna Mestne občine Ljubljana za leto 2014**

Gradivo so predstavili vodje in pooblaščeni predstavniki oddelkov mestne uprave.

Po zaključeni razpravije sprejel

**SKLEP:**

**Odbor za za urejanje prostora in urbanizem se je seznanil s Predlogom Odloka o rebalansu proračuna Mestne občine Ljubljana za leto 2014 in ga podpira v delih iz pristojnosti odbora.**

Navzočih je bilo 6 članov.

Za je glasovalo 5 članov. Proti je glasoval 1 član.

Sklep **je bil** sprejet.

**k točki 9**

**Predlog Odloka o občinskem podrobnem prostorskem načrtu 106 – Kolizej**

Gradivo je predstavila sodelavka OUP Barbara Jovan.

Odbor je razpravljal o velikosti večnamenske dvorane za izvajanje kulturno umetniškega programa v 1. nadstropju stavbe A in o vprašanju oblikovanja amandmaja odbora. Ker odbor ni imel na razpolago podrobnejših podatkov o projektiranju stavbe A, je bil najprej dan na glasovanje

1. **PREDLOG SKLEPA:**

**Odbor za za urejanje prostora in urbanizem predlaga mestni upravi in predlagatelju akta, da vloži amandma k tej točki 31. seje mestnega sveta tako, da bo v besedilu jasno opredeljena velikost večnamenske dvorane za izvajanje kulturno umetniškega programa v 1. nadstropju stavbe A in sicer tako, da bo dvorana visoka** **najmanj dve etažni višini stavbe vendar ne manj kot 6,00 m svetle višine.**

Navzočih je bilo 6 članov.

Za je glasovalo 5 članov. Proti je glasoval 1 član.

Sklep **je bil** sprejet.

nato pa sprejel še

1. **PREDLOG SKLEPA:**

**Odbor za za urejanje prostora in urbanizem podpira sprejem Predloga Odloka o občinskem podrobnem prostorskem načrtu 106 – Kolizej skupaj s predlogom, da predlagatelj vloži amandma glede velikosti večnamenske dvorane za izvajanje kulturno umetniškega programa.**

Navzočih je bilo 6 članov.

Za je glasovalo 5 članov. Proti je glasoval 1 član.

Sklep **je bil** sprejet.

**k točki 10**

**Dopolnjeni osnutek Odloka o občinskem podrobnem prostorskem načrtu 382 Stanovanjska soseska Koseze (del)**

Gradivo je predstavila sodelavka OUP Barbara Jovan.

Odbor je razpravljal in ni dal podpore k predlaganemu aktu za sprejem na mestnem svetu.

Na glasovanje je bil dan predlog

**SKLEPA:**

**Odbor za za urejanje prostora in urbanizem podpira sprejem Dopolnjenega osnutka Odloka o občinskem podrobnem prostorskem načrtu 382 Stanovanjska soseska Koseze (del).**

Navzočih je bilo 6 članov.

Za sta glasovala 2 člana. Proti so glasovali 3 člani.

Sklep **ni bil** sprejet.

**k točki 11**

**Dopolnjeni osnutek Odloka o občinskem podrobnem prostorskem načrtu 80 Grad Bokalce**

Gradivo je predstavila sodelavka OUP Sintija Hafner Petrovski.

Odbor je razpravljal in sprejel

**SKLEP:**

**Odbor za za urejanje prostora in urbanizem podpira sprejem Dopolnjenega osnutka Odloka o občinskem podrobnem prostorskem načrtu 80 Grad Bokalce za sprejem na seji mestnega sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep **je bil** sprejet.

**AD 3**

**POBUDE IN VPRAŠANJA**

Člani odbora niso razpravljali o posebnih vprašanjih, so pa obravnavali izpostavljeno pobudo s strani navzočih članov za prestavitev ure sklica seje na zgodnejši pričetek redne seje odbora.

Po razpravi je sprejel

**SKLEP:**

**Odbor za za urejanje prostora in urbanizem se bo skliceval ob zgodnejši uri, t.j. ob 17.30 uri na dan sklica redne seje odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep **je bil** sprejet.

S tem je bil izčrpan dnevni red 27. seje odbora, ki jo je zaključil predsednik ob 20.20 uri.

Zapisal

*Jan Skoberne Prof. Janez KOŽELJ*

Višji svetovalec I. Predsednik